న్యూఢిల్లీ : ప్రధానమంత్రి నరేంద్ర మోదీపై కాంగ్రెస్ సీనియర్ నేత, మాజీ కేంద్ర మంత్రి పి చిదంబరం ట్విటర్ను వేదికగా చేసుకుని తీవ్ర స్థాయిలో మండిపడ్డారు. గుజరాత్ శాసనసభ ఎన్నికలు మోదీ గురించి చెప్పుకోవడానికి జరగడం లేదని విరుచుకుపడ్డారు. మోదీ అధికారం చేపట్టి 42 నెలలవుతున్నా, ఆయన హామీ ఇచ్చిన మంచి రోజులు (అచ్ఛే దిన్) రాలేదని ఆరోపించారు.గుజరాత్ శాసనసభ ఎన్నికల సందర్భంగా మోదీ బీజేపీ తరపున ప్రచారం చేస్తున్న సంగతి తెలిసిందే. ఈ ప్రచారంలో ఆయన మాటలను చిదంబరం దుయ్యబట్టారు. మోదీ తాను ప్రధానమంత్రిననే విషయాన్ని కూడా మర్చిపోయారని ఆరోపించారు. మోదీ ప్రచారమంతా తన గురించి, తన గతం గురించి, గుజరాత్, గుజరాతీలు నిర్లక్ష్యానికి గురవడం గురించి మాత్రమే ఉందన్నారు. ఆయన భారతదేశానికి ప్రధాన మంత్రి అనే విషయాన్ని మర్చిపోయారా? అని ప్రశ్నించారు. గుజరాత్ ఎన్నికలు ఓ వ్యక్తి అయిన మోదీ గురించి జరగడం లేదన్నారు. వాగ్దానం చేసిన మంచి రోజులు 42 నెలల నుంచి రాకపోవడం గురించి జరుగుతున్నవని చెప్పారు.నిరుద్యోగం, పెట్టుబడుల కొరత, చిన్న, మధ్యతరహా సంస్థలు కుప్పకూలడం, ఎగుమతుల్లో ప్రతిష్టంభన, ధరల పెరుగుదల వంటి సమస్యల గురించి మోదీ మాట్లాడటం లేదన్నారు. ఈ కఠోర వాస్తవాలకు ఆయన దగ్గర సమాధానాలు లేవన్నారు.మహాత్మా గాంధీ ఓ భారతీయుడని, గుజరాతీ బిడ్డ అని మోదీ మర్చిపోయారన్నారు. గాంధీజీని జాతి పిత అని గౌరవించుకుంటున్నామన్నారు. స్వాతంత్ర్యోద్యమానికి నాయకత్వం వహించేందుకు కాంగ్రెస్ పార్టీని సాధనంగా గాంధీజీ ఎంచుకున్నారని చెప్పారు.
newdhilly : pradhaanamantri narendra modeepai congress seanier netha, maji kendra mantri pi chidambaram twiternu vedikagaa chesukuni teevra sthaayilo mandipaddaaru. gujarat saasanasabha ennikalu modii gurinchi cheppukovadaaniki jaragadam ledani viruchukupaddaaru. modii adhikaaram chepatti 42 nelalavutunna, aayana haami ichina manchi rojulu (achche din) raledani aaropinchaaru.gujarat saasanasabha ennikala sandarbhamgaa modii bgfa tarapuna prachaaram chestunna sangati telisinde. ee prachaaramlo aayana maatalanu chidambaram duyyabattaaru. modii taanu pradhaanamantrinane vishayaanni kuudaa marchipoyaarani aaropinchaaru. modii prachaaramantaa tana gurinchi, tana gatam gurinchi, gujarat, gujaraatiilu nirlakshyaaniki guravadam gurinchi matrame undannaaru. aayana bhaaratadesaaniki pradhaana mantri ane vishayaanni marchipoyara? ani prasninchaaru. gujarat ennikalu oo vyakti ayina modii gurinchi jaragadam ledannaru. vaagdaanam chesina manchi rojulu 42 nelala nunchi rakapovadam gurinchi jarugutunnavani cheppaaru.nirudyogam, pettubadula korata, chinna, madhyataraha samsthalu kuppakuladam, egumatullo pratishtambhana, dharala perugudala vanti samasyala gurinchi modii matladatam ledannaru. ee kathora vaastavaalaku aayana daggara samaadhaanaalu levannaru.mahatma gaandhi oo bhaaratheeyudani, gujaraatii bidda ani modii marchipoyaarannaaru. gaandheejeeni jaati pitha ani gouravinchukuntunnamana. swaatantryodyamani naayakatvam vahinchenduku congress paartiini saadhanamgaa gandhiji enchukunnaarani cheppaaru.